
Amely létrejött egyrészről Budapest Főváros XIV. Kerület Zugló Önkormányzata (1145 Budapest, Pétervárad u. 2., adószáma: 15735777-2-42, képviseli: Horváth Csaba polgármester), a továbbiakban: Haszonkölcsönbe adó Önkormányzat, 
másrészről:
a Budapest Főváros XIV. Kerület Zuglói Polgármesteri Hivatal (1145 Budapest, Pétervárad u. 2., adószáma: 15514004-2-42, képviseli: dr. Tiba Zsolt jegyző), a továbbiakban: Haszonkölcsönbe adó Polgármesteri Hivatal,
harmadrészről:
a Zuglói Közbiztonsági Non-profit Kft. (1145 Budapest, Laky Adolf u. 36., cg: 01-09-952-185, adószáma: 23084454-2-42, képviseli: Kovács-Csincsák László ügyvezető), a továbbiakban: Haszonkölcsönbe vevő, együttesen: Felek
között alulírott napon és helyen az alábbi feltételek mellett:

1./ Szerződő felek rögzítik, hogy Haszonkölcsönbe adó Önkormányzat 1/1 tulajdoni hányad arányú, kizárólagos tulajdonát képezi a Budapest XIV. kerületi ingatlan-nyilvántartásban 31697/1. hrsz. alatt felvett, természetben a 1145 Budapest, Varsó utca 11. fsz. 2. szám alatt található, 78,9 nm alapterületű ingatlan (az ingatlanhoz tartozó 1 udvari  parkoló férőhellyel).
2./ Szerződő felek rögzítik, hogy Haszonkölcsönbe adó Önkormányzat 1/1 tulajdoni hányad arányú, kizárólagos tulajdonát képezik a Haszonkölcsön szerződés 1. számú mellékletében felsorolt kisértékű tárgyi eszközök ( mobiltelefonok, nyomtatók).
3./ Szerződő felek rögzítik, hogy Haszonkölcsönbe adó Polgármesteri Hivatal 1/1 tulajdoni hányad arányú, kizárólagos tulajdonát képezik a Haszonkölcsön szerződés 2. számú mellékletében felsorolt kisértékű tárgyi eszközök (irodai berendezési tárgyak, bútorok, stb.).
4./ Haszonkölcsönbe adó Önkormányzat kijelenti, hogy a nemzeti vagyonról szóló 2011. évi CXCVI. törvény 11. § (13) bekezdés alapján ingyenesen, ellenszolgáltatás nélkül - a Képviselő-testület 60/2020.(III.31.) számú határozatával jóváhagyott, a 484/2020.(XI.26.) számú, 437/2021.(XII.16.) számú, 346/2022.(X.27.) számú, valamint  …/2023.(…) számú önkormányzati határozataival módosított - Közszolgáltatási Szerződés alapján parkolás-üzemeltetési feladatokhoz kapcsolódó parkolás ellenőrzési szolgáltatás céljából 2023. április 01-jétől 2026. március 31-ig terjedő határozott időtartamra haszonkölcsönbe adja, Haszonkölcsönbe vevő pedig jelen szerződés aláírásával az általa ismert állapotban haszonkölcsönbe veszi az 1./ pontban megjelölt ingatlant ( az ingatlanhoz tartozó 1 udvari  parkoló férőhellyel).


Haszonkölcsönbe vevő kijelenti, hogy amennyiben a parkoló ellenőrök elhelyezését a határozott idő elteltét megelőzően biztosítani tudja, ezt a tényt - időpont megjelölésével - írásban jelzi a Haszonkölcsönbe adó Önkormányzat felé, és ebben az esetben az  1./ pontban szereplő ingatlan tekintetében a Haszonkölcsön szerződés megszűnik.
Haszonkölcsönbe adó Önkormányzat kijelenti, hogy a haszonkölcsön időtartama alatt az ingatlan üzemeltetési költségeit viseli.
5./ Haszonkölcsönbe adó Önkormányzat kijelenti, hogy a nemzeti vagyonról szóló 2011. évi CXCVI. törvény 11. § (13) bekezdés alapján ingyenesen, ellenszolgáltatás nélkül - a Képviselő-testület 60/2020.(III.31.) számú határozatával jóváhagyott, a 484/2020.(XI.26.) számú, 437/2021.(XII.16.) számú, 346/2022.(X.27.) számú, valamint  …/2023.(…) számú önkormányzati határozataival módosított - Közszolgáltatási Szerződés alapján parkolás-üzemeltetési feladatokhoz kapcsolódó parkolás ellenőrzési szolgáltatás (parkoló ellenőrök foglalkoztatása) céljából 2023. április 01-jétől 2026. március 31-ig terjedő határozott időtartamra haszonkölcsönbe adja, Haszonkölcsönbe vevő pedig jelen szerződés aláírásával az általa ismert állapotban haszonkölcsönbe veszi a 2./ pontban szereplő – a Haszonkölcsön szerződés 1. sz. mellékletében felsorolt -  tárgyi eszközöket.”
6./ Haszonkölcsönbe adó Polgármesteri Hivatal kijelenti, hogy a nemzeti vagyonról szóló 2011. évi CXCVI. törvény 11. § (13) bekezdés alapján ingyenesen, ellenszolgáltatás nélkül - a Képviselő-testület 60/2020.(III.31.) számú határozatával jóváhagyott, a 484/2020.(XI.26.) számú, 437/2021.(XII.16.) számú, 346/2022.(X.27.) számú, valamint  …/2023.(…) számú önkormányzati határozataival módosított - Közszolgáltatási Szerződés  alapján parkolás-üzemeltetési feladatokhoz kapcsolódó parkolás ellenőrzési szolgáltatás ( parkoló ellenőrök foglalkoztatása) céljából 2023. április 01-jétől 2026. március 31-ig terjedő határozott időtartamra haszonkölcsönbe adja, Haszonkölcsönbe vevő pedig jelen szerződés aláírásával az általa ismert állapotban haszonkölcsönbe veszi a 3./ pontban szereplő – a Haszonkölcsön szerződés 2. sz. mellékletében felsorolt -  tárgyi eszközöket.”
7./ Haszonkölcsönbe vevő a haszonkölcsön tárgyait – melyek a Haszonkölcsön szerződés 1./-3./ pontjaiban szerepelnek - elsődlegesen az 4./-6./ pontokban rögzített közfeladatainak ellátáshoz használhatja és harmadik személy használatába kizárólag a Haszonkölcsönbe adó előzetes írásbeli hozzájárulásának birtokában adhatja.
8./ Haszonkölcsönbe vevő a haszonkölcsön tárgyait rendeltetésének megfelelően köteles használni, a jó gazda gondosságával kezelni, állagának megóvásáról gondoskodni. Haszonkölcsönbe vevő köteles a szerződés megszűnésekor a haszonkölcsön tárgyait rendeltetésszerű használatra alkalmas állapotban a Haszonkölcsönbe adók birtokába bocsátani.
9./ Haszonkölcsönbe vevő felel minden olyan kárért, amely a szerződés időtartama alatt a rendeltetésellenes vagy szerződésellenes használat következménye.
10./ Felek megállapodnak, hogy a Haszonkölcsönbe adók jogosultak a szerződés azonnali hatályú felmondására, ha a Haszonkölcsönbe vevő a haszonkölcsön tárgyát rongálja, rendeltetésellenesen vagy szerződésellenesen használja, a Haszonkölcsönbe adók előzetes írásbeli hozzájárulása nélkül harmadik személy használatába adja, vagy a szerződéskötéskor még nem ismert oknál fogva a Haszonkölcsönbe adóknak a haszonkölcsön tárgyaira szüksége lesz, illetőleg amennyiben Haszonkölcsönbe vevő a Haszonkölcsön szerződésben  nevesített kötelezettségeinek nem tesz eleget.

11./ Szerződő felek jelen szerződés indoklás nélküli (rendes) felmondására 15 napos felmondási határidő betartása mellett jogosultak.
14./ Szerződő felek rögzítik, hogy a haszonkölcsön tárgya a nemzeti vagyonról szóló 2011. évi CXCVI. tv. (a továbbiakban: Nvtv.) 1. § (2) bekezdése alapján önkormányzati nemzeti vagyonnak minősül, erre tekintettel magukra nézve az alábbi rendelkezéseket is kötelezőnek tekintik:
Nemzeti vagyon hasznosítására vonatkozó szerződés kizárólag olyan természetes személlyel vagy átlátható szervezettel köthető, amely az átengedett nemzeti vagyon hasznosítására vonatkozó szerződésben vállalja, hogy
a) a hasznosításra vonatkozó szerződésben előírt beszámolási, nyilvántartási, adatszolgáltatási kötelezettségeket teljesíti,
b) az átengedett nemzeti vagyont a szerződési előírásoknak és a tulajdonosi rendelkezéseknek, valamint a meghatározott hasznosítási célnak megfelelően használja,
c) a hasznosításban – a hasznosítóval közvetlen vagy közvetett módon jogviszonyban álló harmadik félként – kizárólag természetes személyek vagy átlátható szervezetek vesznek részt.
15./ A nemzeti vagyon hasznosítására vonatkozó szerződést a hasznosításba adó kártalanítás nélkül és azonnali hatállyal felmondhatja, ha a nemzeti vagyon hasznosításában részt vevő bármely – a hasznosítóval közvetlen vagy közvetett módon jogviszonyban álló harmadik fél – szervezet a nemzeti vagyon hasznosítására vonatkozó szerződés megkötését követően beállott körülmény folytán már nem minősül átlátható szervezetnek.
16./ Nemzeti vagyon ingyenesen kizárólag közfeladat ellátása céljából, a közfeladat ellátásához szükséges mértékben használható.
17./ Haszonkölcsönbe vevő kijelenti, hogy az Nvtv. 3. § (1) bekezdése alapján átlátható szervezetnek minősül. Kijelenti továbbá, hogy a fenti jogszabályi rendelkezésekkel tisztában van és azokat magára nézve kötelezőnek ismeri el.
18./ A jelen szerződésmódosításban nem szabályozott kérdések tekintetében egyebekben a magyar Polgári Törvénykönyvről szóló 2013. évi V. törvény, a nemzeti vagyonról szóló 2011. évi CXCVI. törvény és az önkormányzat vagyonáról, a vagyontárgyak feletti tulajdonosi jogok gyakorlásáról szóló 18/2016. (III.04.) önkormányzati rendelet rendelkezései az irányadóak.
19./ Felek megállapodnak abban, hogy esetleges jogviták esetére előnyben részesítik a nézeteltérések tárgyalásos úton történő rendezését.
20./ Haszonkölcsönbe vevő tudomásul veszi, hogy Budapest Főváros XIV. Kerület Zugló Önkormányzata Képviselő-testületének a közérdekű adatok közzétételéről és a közérdekű adatok megismerésére irányuló igények teljesítésének rendjéről szóló 28/2014. (XI. 18.) önkormányzati rendelete alapján Haszonkölcsönbe adó Önkormányzat - az esetlegesen személyes adatnak minősülő adatok kivételével - a honlapján közzéteszi a haszonkölcsön szerződést teljes terjedelmében és annak egyes adatait.





Jelen szerződést Felek közös értelmezés és gondos átolvasás után, mint akaratukkal mindenben megegyezőt jóváhagyják és azt aláírásukkal nyugtázzák.

